NAV 2(4.1)

**Je potrebná autorita?**

1. Požehnaný nový rok 2021! Ako ste si užili vianočné prázdniny?
2. Ktosi múdro povedal: Naučiť sa vychádzať s ľuďmi je neporovnateľne ťažšie ako sa naučiť lietať na Mesiac.

Čo hovoríte na súčasné riešenia COVID-krízy? Postupuje sa správne? (máme žiť v uzavretí, chodiť v rúškach, testovať sa...) Máme to dodržiavať, alebo sa búriť?

Kvalita a hodnota každého spoločenského zriadenia závisí od toho, ako vie vyriešiť vzájomný pomer (a niekedy aj napätia – spory) medzi jednotlivcom a spoločnosťou, medzi slobodou jednotlivca a slobodou iných ľudí.

Ľudia potrebujú niekoho – **autoritu** – ktorá by udržiavala poriadok v spolunažívaní a zaručovala všetkým ochranu. Touto autoritou je ŠTÁT.

1. Kde siahajú korene štátu?

Asi po roku 3500 pred Kr. vznikajú prvé mestské štáty v Mezopotámii, neskôr v Egypte, Indii, Číne. Volajú sa aj starootrokárske štáty.

Demokratické zriadenie štátu je pomerne „nová móda“ – v našom prostredí až v 20. storočí po Kr.

Na internete si pozri niekoľko informácií o štátnom zriadení Starého Orientu, Starovekého Grécka, Ríma.

1. **Poslanie** **štátu**: Cieľom štátu je vytvoriť spoločenstvo rozumných, slobodných osôb, ktoré by spoločným úsilím dosiahli zdokonalenie každého, bez ujmy na vlastnej identite a dôstojnosti. Štát má autoritu, vládu a príslušnú moc iba na vykonávanie svojho poslania zosúladiť spoločné dobro všetkých členov s dobrom jednotlivcov.

**Ak prekročí tieto medze, dostáva sa mimo svojej kompetencie a neslúži dobru človeka**.

Jestvujú oblasti ľudského konania, ktoré nespadajú pod právomoc štátu! Štát je pre dobro človeka a nie človek pre štát.

1. Aj vo Svätom písme nájdeme výzvy na rešpektovanie autority štátu – pokiaľ ide o spoločné dobro: pozri Mk 12,17, Rim 13, 1-7.